Ńdɔ̄ bə́ ngáman tindǐ miǹkúd á mə̄ngə́də́g, ai miǹsinga á mīńló, ńdɔ̄ bə́ ngákə̄ ábə ǹkúkúmá yā Ísraɛ̂l, bɔ́ nâ: “Etúgā dzóe Ben Hadad yádzó nâ: “Á ńkogolán, nyîgi tə́ mā !” Nyé nâ: “Yə a ngə́lə́ tála, mǎdzāŋ wama tě ?” Bod bə́ ḿbələ́ áfidí á ńnə̄m, bə́ tsígí fə̄ nyé ósū nâ: “Tóé ! Ben Hadad a nə mǎnyɔ̄ŋ !” Akhab nyé nâ: “Kaŋán nyé nɔŋ.” Ńdɔ Ben Hadad a ngásɔ́; Akhab a bədé nyé á ékālíg dzíé nyémēn.